ΣΑΝ ΦΡΑΝΣΙΣΚΟ
Γαμώτο.
ΚΑΛΩΣ ΗΡΘΑΤΕ
ΚΑΤΑΛΟΓΟΣ ΕΝΟΙΚΩΝ
ΜΠΟΛΟ
- Ναι; - Είμαι η Άννα.
Η σερβιτόρα για το αποψινό σας πάρτι.
Η βοηθός.
ΠΑΡΑΚΑΛΩ ΠΕΡΑΣΤΕ
Καλή χρονιά.
ΑΝΟΔΟΣ ΠΑΓΚΟΣΜΙΑΣ ΘΕΡΜΟΚΡΑΣΙΑΣ +2,44 °C
ΠΑΓΚΟΣΜΙΟΣ ΠΛΗΘΥΣΜΟΣ 9,96 ΔΙΣΕΚΑΤΟΜΜΥΡΙΑ
ΠΡΟΒΟΛΗ ΣΤΟ ΜΕΛΛΟΝ
Άννα, βαρύνεσαι με χρέη;
Ήρθες επιτέλους. Παίρνω και ξαναπαίρνω το πρακτορείο.
- Άννι, είπες; - Άννα, ναι.
Συγγνώμη, χάλασε το μηχανάκι μου και ήρθα περπατώντας.
Άσε εκεί τα πράγματά σου.
- Έφερες κάτι να φορέσεις; - Ναι.
Άλφα, πλέιλιστ εκατονταετηρίδας.
Δεν τρώμε συχνά έτσι.
Αυτό γίνεται επειδή είναι παραμονή Πρωτοχρονιάς.
Το φαγητό αυτό μας κόστισε μονάδες άνθρακα έξι μηνών. Δεν είμαστε πλούσιοι.
Φυσικά, θα πάρεις φιλοδώρημα. Αλλά μην περιμένεις να είναι...
Θα είναι απογοητευτικό.
Τι άλλο; Η σαμπάνια είναι εκεί. Τα ορεκτικά εκεί.
Θα σε αποδεσμεύσουμε εγκαίρως για να πας στο ρεβεγιόν σου.
Δεν έχω...
Όγκι;
Αύριο το πρωί;
Είναι καλύτερα να ξεκινάς απ' την αρχή.
ΑΠΟΚΡΥΨΗ ΑΡΙΘΜΟΥ
- Να ξέρεις, θα είναι μάλλον... - Όγκι;
- Είπες κάτι; - Όχι εγώ. Η γυναίκα μου.
- Όγκαστ Μπόλο, πού πήγες; - Έχεις δεύτερες σκέψεις;
Όχι.
Έρχονται οι καλεσμένοι μας.
Δεν έχω δεύτερες σκέψεις.
Αφού το λες εσύ.
Θέλω μια πραγματική δέσμευση.
- Όγκι; - Θα είμαι έτοιμος.
Σε ψάχνω παντού. Πάλι παίζεις Unicorn Capture;
Τι; Δεν μ' αρέσει πια αυτό το παιχνίδι.
Δεν μπορεί ένας άνθρωπος να καθίσει στο πάτωμα της ντουλάπας του;
- Δεν παίζω τίποτα. - Ναι. Αυτήν τη φορά.
Φαντάσου να ξόδευες τον άνθρακά μας σε κάτι παραγωγικό
- αντί σε εικονικά ζωάκια ή παιχνίδια. - Ή σε επενδύσεις.
Πεντακόσιες μετοχές σε μια εταιρεία που θα έβγαζε κάλτσες που περπατούν.
Οι κάλτσες ήταν καλή ιδέα.
Βεβαίως, μέχρι που το πρωτότυπο έριξε κάποιον βαδίζοντας στον γκρεμό.
Γέφυρα ήταν. Ελλιπώς σηματοδοτημένη και υποφωτισμένη.
Τέλος πάντων, εσύ ξοδεύεις όλες μας τις μονάδες άνθρακα
για το μικρό μας σουαρέ απόψε.
Γιατί φόρεσες τα καλά σου;
Είναι παραμονή Πρωτοχρονιάς κι εσύ κάθεσαι στην ντουλάπα.
Τουλάχιστον προσπαθώ, για σένα, για μας, να δώσω γιορτινό τόνο.
Γιορτινός είμαι.
Δεν είσαι γιορτινός.
Νομίζεις ότι με ξέρεις. Δεν ξέρεις τι...
Τι;
Τι δεν ξέρω;
- Τι; - Απλώς λέω.
Ξέχνα το.
Ήρθαν.
Όγκι, φόρα παντελόνι.
Ήρθατε. Τα καταφέρατε!
- Γεια. - Ελοΐζ.
- Έλοντι. - Σωστά.
Η προηγούμενη ήταν Ελοΐζ;
Έλινορ.
Ευχαριστούμε που μας κάλεσες.
- Μη... - Η Έλοντι θέλει να επαναφέρει την αγκαλιά.
- Είναι πολύ φυσικό. - Ναι. Όχι, δεν αγγιζόμαστε.
- Με κανέναν; - Με κανέναν.
Εντάξει.
- Μ' αρέσει το φόρεμά σου, είναι βίντατζ. - Ευχαριστώ.
Να πάρω το οξυγόνο σας.
- Έχω μια κοπέλα. - Ορίστε.
Είναι λίγο χάλια. Με συγχωρείτε.
Άννι!
- Με βοηθάς λίγο μ' αυτά; - Ναι.
- Ευχαριστώ. - Ναι.
Τι είναι αυτό; Έχει εκείνο το πράγμα;
Το τσιπάκι; Ναι.
Καλή μου, δεν μιλήσαμε γι' αυτό;
Το διαμέρισμά σου μόλις πήρε 6.000 μπανγκ.
Επτά χιλιάδες. Δώδεκα χιλιάδες.
Διαφήμιση είναι αυτό; Αίσχος.
Ποτά! Άννι, σε παρακαλώ.
Γενετικά τροποποιημένα σταφύλια από τον τελευταίο θόλο στη Νάπα.
Γευστικότατο.
Έχει γεύση μασχάλης.
Το άκουσα αυτό.
Έτσι είναι το τερουάρ της Νάπα.
Μάλλον δεν έφαγες ούτε ήπιες ποτέ κάτι που δεν φτιάχτηκε από φύκια.
Χωρίς παρεξήγηση για τους παρόντες φυκοπαραγωγούς.
Δεν παρεξηγούμαι. Είναι μια χαρά επιχείρηση.
Λοιπόν; Πώς γνωριστήκατε; Ξέρατε ότι είναι αληθινός έρωτας;
Το ξέραμε.
Ήταν ο πιο ενδιαφέρων άντρας που είχα γνωρίσει.
Πάντα πίστευα ότι ο Όγκαστ προοριζόταν για μεγάλα πράγματα.
Και έκτοτε απογοητεύεται συνεχώς.
Τι δουλειά κάνεις;
Αρχικά, δοκίμασε τον άνεμο.
Φυσικά, δεν υπάρχει πια άνεμος.
Μετά, τους ηλιοσυλλέκτες. Απέτυχε και εκεί.
Δεν φταίω εγώ που δεν έχουμε πια άνεμο και ήλιο.
Δεν φταίω εγώ που πνιγόμαστε από τον καπνό στον κατεστραμμένο μας πλανήτη.
Δεν φταίω εγώ, Σίλβι. Δεν φταίω εγώ.
Κανείς δεν φταίει, σωστά;
Εσείς πώς γνωριστήκατε;
Ο Όγκι ήταν μέντοράς μου.
Τον είχα ίνδαλμα. Ένας οραματιστής με πολλές ικανότητες.
Και φυσικά, με μια υπέροχη, νέα σύζυγο.
Μου δίδαξε τα πάντα όσο εργαζόμουν για την κυβέρνηση.
Τότε που ακόμα πίστευα στην κυβέρνηση,
στον Άγιο Βασίλη και στα δυαδικά συστήματα.
Πότε θα έρθεις στον ιδιωτικό τομέα, Ογκ;
Χαραμίζεσαι στη δημοτική διύλιση. Είσαι γρανάζι της μηχανής.
Είναι ώρα να ξεφύγεις.
Έχεις δίκιο. Πρέπει να ξεφύγω.
Έχω έναν φίλο.
Τρισεκατομμυριούχος τεχνολάτρης στη Ν. Ζηλανδία. Εγκαταλείπει όλη τη φάση.
Τι εγκαταλείπει; Τι εννοείς;
Ο πλανήτης δεν είναι πια βιώσιμος. Θα ψηφιοποιηθεί μαζί με τη γυναίκα του.
Κάτι έχω ακούσει. Ανεβάζεις τον εαυτό σου ή κάτι τέτοιο.
Σε αποθηκεύουν στο σύννεφο μέχρι να αυτοθεραπευτεί ο πλανήτης.
Ό,τι κι αν σημαίνει αυτό. Γαλανός ουρανός, καθαρές λίμνες, καθαρός αέρας.
Μόλις γίνει αυτό, σε ξαναζωντανεύουν
στην ελεύθερη από άνθρακα ουτοπία σε ό,τι σώμα θέλεις.
Υπάρχει κόσμος που πληρώνει γι' αυτές τις ανοησίες;
Υπάρχει κόσμος που πληρώνει για τα πάντα. Σεληνιακή αποικία, τηλεμεταφορά.
Κανείς ποτέ δεν χρεοκόπησε ποντάροντας στην εσφαλμένη ανθρώπινη αισιοδοξία.
Άκουσα ότι το πέτυχαν σε σκύλο.
Κι άλλη σαμπάνια.
- Εγώ το βρίσκω μια χαρά. - Ναι.
Το σύννεφο είναι πιο ενδιαφέρον από αυτό που εσείς λέτε πραγματικότητα.
Εντάξει, με έπεισες. Τι πακετάρουμε;
Πώς ντύνεται κανείς για το σύννεφο;
Υπάρχει ρουμ σέρβις; Έχει καλή θέα;
Έλα τώρα. Δεν είναι ξενοδοχείο. Είναι αποθήκευση.
Σε βάζουν απλώς για ύπνο.
Ελπίζω να είναι πολύ βαθύς ύπνος
και να ξυπνήσω σε σώμα 22χρονου με 2,5% σωματικό λίπος.
Καλός είσαι όπως είσαι.
Ναι. Κορόιδεψε όσο θες.
Εγώ θα ήθελα να ξυπνήσω με μαγικό τρόπο σε έναν καλύτερο κόσμο.
Γιατί πιστεύεις ότι ο κόσμος θα καλυτερέψει;
Προφανώς, κάνουμε όλοι θυσίες.
Όλα με το δελτίο και...
Η ανθρώπινη ιστορία είναι η μία φρικτή καταστροφή μετά την άλλη.
Οι περισσότερες είναι αποτέλεσμα του απελπιστικά αδιόρθωτου εγωισμού μας.
Το πρόβλημα με την αποστολή μας στο μέλλον είναι πως όπου και να πάμε
θα πάρουμε εμάς μαζί μας.
Εσύ θα πήγαινες;
Οι τεχνικοί έρχονται αύριο πρωί πρωί.
Φοβερό! Πρέπει να πακετάρουμε.
Τιμή μου που παρευρίσκομαι στην τελευταία σας νύχτα στη Γη.
Πώς θα το γιορτάσουμε;
Ήδη το γιορτάζουμε.
Αυτό ακριβώς είναι το αποψινό μας πάρτι.
Αποχαιρετιστήριο πάρτι.
Βλέπεις; Μπορώ να γίνω γιορτινός.
Δεν μας πείθεις, γέρο.
Εκτός αν έγινες τρισεκατομμυριούχος, αλλά ακόμα και τότε
δεν μπαίνεις σε λίστα.
Ναι.
Πριν από 15 χρόνια, επένδυσα σε μια μικρή εταιρεία τεχνολογίας.
Η τελευταία στο Μαρίν προτού χρεοκοπήσουν όλες.
Τη LifePause.
Όμως...
Όμως, καμία σου επένδυση δεν απέδωσε ποτέ, Όγκι.
Αυτή απέδωσε.
Άλφα, παίξε το LifePause.
LifePause
Αυτός είναι ο Μπάστερ, το πρώτο πλάσμα που αναφορτώθηκε.
Πριν λίγους μήνες, ο Μπάστερ υπέφερε από αρθρίτιδα,
παχυσαρκία, κατάθλιψη και κλιματική κόπωση.
Χρησιμοποιώντας την πρωτοποριακή τεχνολογία νευροχαρτογράφησης,
οι επιστήμονες χαρτογράφησαν το σύνολο της συνείδησης του Μπάστερ.
Τα οφέλη είναι δικά σας.
Για πολύ καιρό πιστεύαμε ότι η συνείδηση εδρεύει στον εγκέφαλο.
Τώρα γνωρίζουμε ότι η ζωή είναι μια ολιστική εμπειρία.
Η αποκλειστική μας νανοτεχνολογία χαρτογραφεί κάθε νευρώνα των σπλάχνων,
της καρδιάς, του γεννητικού συστήματος, ακόμα και των φωνητικών χορδών
μέσω μιας μοναδικής διαδικασίας που λέγεται νανοτομή
επιτυγχάνοντας λεπτομέρεια πρωτοφανούς επιπέδου.
Αφού κωδικοποιηθεί η συνείδηση,
μπορεί να αναφορτωθεί σε ασυνείδητη αποθήκευση,
να αντιγραφεί άπειρες φορές,
και να επανενεργοποιηθεί οποτεδήποτε σε ένα άψογο σώμα της επιλογής σας.
Όταν η τεχνολογία αυτή γίνει ευρέως διαδεδομένη,
όποιος νοιάζεται για τον πλανήτη μας θα ψηφιοποιηθεί.
Είναι ο μόνος τρόπος να μηδενίσετε την κατανάλωση άνθρακα
και να ζήσετε τα θαυμαστά, αναγεννημένα οικοσυστήματα
όταν ξυπνήσετε.
Καλώς ήρθατε στο "Εσείς ίδιος, ο κόσμος καλύτερος".
LifePause Τα λέμε αύριο
Σταμάτα! Σταμάτα αυτήν την παράνοια.
- LifePause - Φτάνει, σε παρακαλώ.
- Τα λέμε αύριο - Άλφα, σβήσε.
Αλήθεια; Ήταν διασκεδαστικό στην αρχή, αλλά το παρατράβηξες.
Σου είπα, δεν είναι αστείο.
Το να εγκαταλείψουμε τις ζωές μας μέσα σε μια στιγμή
και να διακτινιστούμε στο άγνωστο;
- Το ήξερα ότι δεν θα ήθελες. - Σωστά. Δεν θέλω.
Γι' αυτό πάω χωρίς εσένα.
Καλά. Κάτσε, τι;
Υπάρχει μόνο ένα εισιτήριο. Και κλήρωση για τους επενδυτές.
Δεν προβλέπεται συνοδός.
Συγγνώμη. Νόμιζα ότι ήταν ξεκάθαρο.
- Άρα, εσύ... - Εγώ...
Ναι, θα πάω. Θα πάω μόνος μου.
Ποτά. Πρέπει να πιω κι άλλο.
Μπορούμε να έχουμε κι άλλη σαμπάνια;
Όχι, κάτι πιο δυνατό. Στο κάτω ντουλάπι.
Κάτι πιο δυνατό! Στο κάτω ντουλάπι!
Λες ότι θες να με εγκαταλείψεις για...
για σκυλιά και γουιντσέρφινγκ;
Όχι.
- Θα πιω κι εγώ ένα. - Εγώ τρία. Ευχαριστώ.
Εμείς να σας αφήσουμε να τα πείτε.
Ναι, εμείς να πηγαίνουμε. Ευχαριστούμε πάρα...
Όχι, μη φεύγετε. Παρακαλώ.
Ώρα για φαγητό.
- Σίλβι, πρέπει να μιλήσουμε. - Όχι.
Όγκι, κανόνισα αυτό το δείπνο για μας για την αλλαγή του χρόνου.
Θα σου αρέσει.
Ποιος ξέρει; Μπορεί να είναι το τελευταίο σου.
Φουά γκρα. Από κλωνοποιημένες χήνες στο Πάλο Άλτο.
Ίσως δεν το γνωρίζεις.
Τι είναι;
- Συκώτι. - Καλύτερα απλώς να το απολαύσεις.
Ταΐζουν με το ζόρι τις αρσενικές πάπιες χώνοντας σωλήνες με τροφή στον λαιμό τους.
Το συκώτι της πάπιας πρήζεται και γίνεται δέκα φορές μεγαλύτερο.
Τις έχουν σε κλουβιά μέσα στα σκατά.
Κάποιες πνίγονται μέχρι θανάτου από τον εμετό τους
ή ξεσκίζουν το φτέρωμά τους και επιτίθενται η μία στην άλλη.
Οι θηλυκές δεν τα περνάνε αυτά.
Απλώς τις πετάνε ζωντανές
σε κιμαδομηχανές και γίνονται γατοτροφή.
Μπον απετί.
Αυτό είναι απάνθρωπο.
Γιατί να μας νοιάζει;
Παράξενο που λέμε απανθρωπιά τη βαναυσότητα
ενώ δεν υπάρχει τίποτα πιο ανθρώπινο από τη βαναυσότητα.
Σωστά, Όγκι;
Μα οι θηλυκές γίνονται γατοτροφή.
- Δηλαδή, αυτό... - Σύνελθε, Έλοντι.
Το θηλυκό πετιέται στην άκρη, σιγά το νέο.
Είσαι νέα, αλλά κάποτε θα ανακαλύψεις πώς είναι να σου συμβαίνει.
Εντάξει, ας μην...
Σίλβι, δεν καταλαβαίνεις.
Δεν σε πετάω στην άκρη. Δεν είσαι εσύ η αιτία.
Τι χαζή που είμαι.
Ο άντρας μου προτιμά να νανοτομηθεί παρά να περάσει έστω μία μέρα μαζί μου
κι εγώ λανθασμένα νομίζω πως εγώ είμαι η αιτία.
Αυτό που προσπαθεί να πει είναι...
Μου λείπει το ηλιοβασίλεμα.
Θέλω να νιώσω τη βροχή.
Θέλω να αναπνεύσω πραγματικό αέρα χωρίς μάσκα.
Θέλω να φάω κάτι που δεν είναι φύκι
και δεν θα μου κοστίζει μονάδες άνθρακα έξι μηνών.
Δεν είναι τόσο άσχημα. Ο κόσμος έχει επιβιώσει από πολύ πολύ χειρότερα.
Ακόμα στους χειρότερους καιρούς μπορούσες να δεις ψηλά τα αστέρια.
Θέλω την άγρια φύση, Σίλβι.
Όλοι θέλουμε την άγρια φύση...
αλλά θέλουμε και αγάπη.
Η άγρια φύση εξαφανίστηκε πριν χρόνια, Όγκι.
Επέλεξες την αγάπη.
- Επέλεξες αγάπη, παιδιά, οικογένεια. - Ώστε έχετε παιδιά;
- Έλοντι, μη. - Ναι, έχουμε.
- Όχι, δεν έχουμε. - Έχουμε.
Δεν έχουμε!
Συγγνώμη. Είπα κάτι;
- Είναι... - Δεν έπρεπε;
Πρέπει να την ακολουθήσω.
Όχι.
Άσε εμένα.
Ευχαριστώ.
Δεν νομίζω ότι θα το κάνει στ' αλήθεια.
- Σε λατρεύει. - Ας κάνει ό,τι θέλει.
- Δεν το εννοείς αυτό. - Όχι;
Τι;
Σκεφτόμουν πόσο φανταστικά θα ήταν
αν ξυπνούσαν κατά λάθος τον Όγκι στο σώμα του Μπάστερ.
Παγιδευμένος εκεί μέσα να κάνει "Είμαι ο Όγκι.
Δεν είμαι σκύλος".
Ας πάθει ό,τι του αξίζει, ειλικρινά.
Άκου, Σίλβι. Έχεις δίκιο που θυμώνεις,
αλλά η αλήθεια είναι πως θα σκότωνα για να έχω αυτό που έχετε εσείς.
Σε παρακαλώ.
Πηγαίνω από τη μια σχέση στην άλλη.
Έλοντι, Έλινορ, Ελοΐζ. Όλες ίδιες είναι.
Εικονικές, τεχνητή νοημοσύνη.
Ακόμα κι οι αληθινές έχουν το τσιπάκι, κι έτσι όταν κάνουν σεξ μαζί μου
στην πραγματικότητα κάνουν σεξ με κάποιον άλλον στο μυαλό τους.
Ψάχνουν πορνό ή παλιούς εραστές ή παλιές ερωμένες ή ποιος ξέρει τι άλλο.
Παλιά δεν με πείραζε.
Μετριάζει τις ενοχλητικές επιπλοκές της οικειότητας.
Αλλά τώρα πια νιώθω σαν να μην υπάρχω καν.
Θες να μιλήσουμε για ψηφιοποίηση;
Νιώθω ότι εγώ έχω μιλήσει ήδη.
Σου είπε ότι θα φύγει;
Φαντάζομαι ότι θα ήθελε να εντυπωσιάσει
τον προστατευόμενο ο οποίος τον επισκίασε ολοκληρωτικά.
Όχι, ήμουν στο σκοτάδι όσο κι εσύ.
Άρα, μάλλον είμαστε στην ίδια πλευρά εσύ κι εγώ, έτσι;
Εγκαταλελειμμένοι και οι δύο.
Έχεις μεθύσει.
Μήπως...
Μήπως με φλερτάρεις;
Προσπαθώ εδώ και χρόνια να ξεκινήσω την καλλιτεχνική μου καριέρα.
Ήρθα εδώ εν μέρει επειδή η Σίλβι είναι έμπορος τέχνης και...
Μ' αρέσει να δουλεύω με αντικείμενα που ήταν πεταμένα ή τα βρήκα.
- Μάλιστα. - Μ' αρέσει να δουλεύω με κοπριά
- επειδή... - Κοπριά;
Ναι. Επειδή, ειλικρινά,
αν δεν βρούμε την ομορφιά στα απόβλητα, πού θα τη βρούμε;
Δεν ξέρω.
Πρέπει να πω...
Βρίσκω πολύ γενναίο αυτό που κάνεις.
Κάνεις ένα άλμα στο άγνωστο. Μηδενίζεις το δικό σου αποτύπωμα άνθρακα.
Δεν γνωρίζω πολλούς που θα είχαν το θάρρος να κάνουν κάτι τέτοιο.
- Αλλά νομίζω ότι έχεις ένα πρόβλημα. - Τι πρόβλημα;
Αγαπάς ακόμα τη γυναίκα σου.
Ας μην κάνουμε αυτήν τη βραδιά πιο περίπλοκη από όσο είναι.
Δεν εννοώ τίποτα πολύπλοκο.
Σίγουρα;
Μιλάω για κάτι πολύ απλό.
Κορμιά στο διάστημα.
Σωματική έλξη.
Δύο μοναχικοί άνθρωποι βρίσκουν ο ένας τον άλλον.
Παρηγορούν ο ένας τον άλλον.
Συγγνώμη. Νόμιζα ότι...
Ξέρεις...
Τι;
Δεν αγγίζω.
Ναι. Πράγματι. Το ξέχασα.
Ούτε τον Όγκι;
Δεν θυμάμαι πότε.
Είπες πως ήθελες άγρια φύση. Είσαι ήδη σε αυτήν. Και οι δύο σας.
Εντελώς χαμένοι στην άγρια φύση των ανθρώπινων σχέσεων.
Ο μόνος τρόπος να ξεφύγετε είναι μαζί. Σωστά;
Ίσως το κάνεις αυτό απλώς για να δεις αν νοιάζεται.
Δεν τα πάμε καλά εδώ και πολύ καιρό.
Και ξέρω ότι τα πράγματα μπορεί να βελτιωθούν,
αλλά, εντελώς ειλικρινά,
είμαι περισσότερο αισιόδοξος ότι θα γιατρευτεί η Γη, παρά εμείς.
Δηλαδή, όχι δέρμα με δέρμα;
Τι προτείνεις, λοιπόν;
Θέλω τη θέση σου στη σωσίβια λέμβο.
Θες να ψηφιοποιηθείς;
Από εμάς τους τέσσερις, εγώ πρέπει να φύγω.
Είμαι νέα. Συγγνώμη.
Είμαι αρκετά δυνατή για να φτιάξω ό,τι πρέπει να φτιαχτεί.
Είμαι ομαδική. Είμαι ανοιχτόμυαλη. Προσέχω το περιβάλλον. Γνωρίζω τεχνολογία.
Έχω τρία εκατομμύρια ακολούθους,
ό,τι ποστάρω παίρνει δύο με τρία εκατομμύρια μπανγκ.
Ναι, αλλά δεν έχεις ανθρώπους ή γονείς;
Ή τον Νικ; Έχεις τον Νικ.
Δεν αξίζει για χάρη του να χάσω τέτοια ευκαιρία.
Επίσης, είμαι άφραγκη.
Κάνω διανομές την ημέρα,
γδύνομαι στο διαδίκτυο για άνθρακα στη μαύρη αγορά.
Όλα αυτά τα κάνω για να πληρώνω το ρεύμα
έτσι ώστε να φτιάχνω τα έργα μου μετά, αλλά δεν τα καταφέρνω.
Προορίζομαι για το μέλλον.
- Ελοΐζ. - Έλοντι.
Σωστά.
Ακόμα κι αν ήθελα να σου δώσω τη θέση, που δεν θέλω, δεν θα μπορούσα.
Είναι μη μεταβιβάσιμη.
- Όλα επαληθεύονται με DNA. - Εντάξει.
Μπορείς να μου δώσεις ένα νύχι ή μια τρίχα από τα γένια σου.
Υπάρχει επίσης μια πολύ αναλυτική ψυχολογική αξιολόγηση
την οποία, χωρίς παρεξήγηση, δεν νομίζω να περνούσες.
Τι περιλαμβάνει η αξιολόγηση;
Άλφα, άνοιξε το LifePause.
- Είναι μια σειρά ερωτήσεων. - Εντάξει.
Πώς είσαι τόσο όμορφη;
Είσαι πολύ όμορφη.
"Σκέφτηκες ποτέ να βλάψεις τον εαυτό σου;"
"Πόσους σεξουαλικούς συντρόφους είχες και πώς ήταν;"
- Μακάρι να σε άγγιζα. - Αλλά δεν μπορείς.
"Ποια είναι η αγαπημένη σου γεύση παγωτού και γιατί;"
Αυτό είναι εύκολο.
Μέντα σοκολάτα. Πεντανόστιμο.
"Υπήρξες ποτέ ερωτευμένη, και πώς το κατάλαβες;"
"Πιστεύεις κάπου;"
Ναι.
"Αν ναι, σε τι πιστεύεις;"
Θεέ μου.
"Τι θα έκανες αν ερχόσουν ξαφνικά αντιμέτωπη
με μια τεράστια καφέ αρκούδα;"
Αυτό είναι... Κάποιες ερωτήσεις είναι προσομοιώσεις.
Θεέ μου!
Είναι ολόγραμμα. Είναι άσκηση, δεν είναι αληθινή.
- Περίμενε. - Όχι! Είναι...
- Θα με σκοτώσει! - Δεν είναι τίποτα. Μην τρέχεις!
Έλοντι!
Όχι! Άφησέ με, σε παρακαλώ!
Όγκι; Τι συμβαίνει;
Τίποτα. Μια ψυχολογική αξιολόγηση του LifePause.
Η Έλοντι ήθελε να τη δει.
Άλφα! Σβήσε το LifePause!
Τι ακριβώς αξιολογεί;
Μάλλον... βασικές γνώσεις επιβίωσης στη φύση;
Ή ίσως την ικανότητα κάποιου
να ξεχωρίσει τι είναι φαντασία και τι πραγματικότητα;
Προφανώς, θα ήσουν καλή υποψήφια.
Δεν θα πήγαινα.
Δεν θα πήγαινα ποτέ.
Δεν θα τα παρατούσα.
Σίλβι.
Δεν ήθελα να σε πληγώσω.
Δεν με πλήγωσες.
Εντάξει, αλλά άκου. Είναι μάλλον...
Δεν πίστευα ότι θα σε ένοιαζε αν έφευγα.
Πώς μπορείς να το λες αυτό;
Πίστευα ότι δεν είχε απομείνει τίποτα ανάμεσά μας.
Μην προσπαθείς να το δικαιολογήσεις.
Αλήθεια. Σε παρακαλώ!
Πρέπει να καταλάβεις, σοκάρομαι κι εγώ, όσο εσύ, κατά κάποιον τρόπο.
Δεν φανταζόμουν ότι θα πετύχαινε και ότι θα με έβαζαν στην κλήρωση.
Και σίγουρα ήλπιζα ότι θα είχα την ευκαιρία να σου μιλήσω.
Αλλά ποτέ δεν με ακούς.
Με το ζόρι με κοιτάζεις πια.
Και ξέρω ότι σε έχω απογοητεύσει.
Ξέρω πως αυτή δεν είναι η ζωή που ονειρευτήκαμε.
Κι εγώ έχω απογοητευτεί.
Αλλά...
δεν μπορούσαμε ποτέ να μιλήσουμε χωρίς να τσακωθούμε.
- Πού είναι η Έλοντι; - Νικ, μας αφήνεις ένα λεπτό;
Ναι.
Περίμενε, μη φεύγεις.
Τι;
Όχι.
- Τι είναι, φίλε; - Τι;
Εσείς...
Κάνατε...
Όχι, δεν κάνατε. Κάνατε;
Τι κάναμε...
Εγώ... Τι;
Δεν μπορούσες έστω να περιμένεις να φύγω;
Όγκι, δεν είναι αυτό που νομίζεις.
Ήταν...
Αυτή το άρχισε...
αυτό.
"Αυτή το άρχισε";
- Πόσων χρόνων είσαι; Έξι; - Δηλαδή, είναι αλήθεια;
Όχι! Εγώ...
Εντάξει, ναι, αλλά ήταν απολύτως ανέπαφο.
- Σωστά. - Και φυσικά ήταν ανόητο και απαίσιο.
- Δεν νομίζω ότι ήταν... - Σκάσε, Νικ.
Αλλά έγινε μόνο και μόνο επειδή εσύ...
Δηλαδή, εμείς... Μας εγκαταλείπεις.
Και συνέβη!
Μάλιστα. Όλα τέλεια!
Όλα είναι απολύτως τέλεια!
Ήθελες να πετύχεις την τελική νίκη.
Ένα τελευταίο χαστούκι προτού με στείλεις στο καλό!
Δεν ήταν αυτό που λες.
- Με συγχωρείτε. - Τι είναι;
Συγγνώμη. Το δείπνο σερβιρίστηκε.
Ευχαριστώ.
Θα θέλατε λίγες ντομάτες, κύριε;
- Όχι. - Καλώς.
Άλφα, σβήσ' το.
Θα κάνω μια πρόποση.
Εντάξει, εγώ θα... Ναι, γεια.
Μια πρόποση ευγνωμοσύνης.
Είναι η τελευταία μου νύχτα στη Γη, τουλάχιστον σ' αυτήν την εποχή.
Και ειλικρινά, ένα κομμάτι μου πίστευε ότι θα ήταν ένας συνήθης αποχαιρετισμός.
Καλό φαγητό, μερικές αστείες ιστορίες.
Όπως τότε που λυσσάξαμε στο καραόκε
μέχρι που τραγουδήσαμε όλο το Holiday Album της Μπλου Άιβι Κάρτερ.
Είχες καθηλώσει όλο το κοινό με τη φωνή σου.
Εμένα, πάντως, σίγουρα.
Και τότε σκέφτηκα "Περασμένα ξεχασμένα".
Ας θάψουμε μερικές από τις διαφωνίες μας.
Ας έρθουμε σε κάποια συμφωνία για τον χρόνο μας εδώ.
Γιατί έχουμε περάσει και καλά.
Όμως, τα πράγματα άλλαξαν.
Θα αναρωτιέστε αν είμαι θυμωμένος.
Στην τελευταία μου νύχτα στη Γη η γυναίκα μου πηδήχτηκε με τον φίλο μου.
Με αυτόν που συνεργάστηκα και εκπαίδευσα.
Πάντα σε θαύμαζα. Ήταν ανέπαφο.
Η αλήθεια είναι πως και οι δυο σας μου κάνατε ένα μεγάλο δώρο.
Αν είχα αμφιβολία για την ψηφιοποίηση, τη διαλύσατε ολοκληρωτικά.
Με κάνατε να μη μετανιώνω για τίποτα, χωρίς δεύτερες σκέψεις,
μόνο να ανυπομονώ γι' αυτό που έρχεται.
Γι' αυτό, ευχαριστώ και τους δυο σας
που κάνατε την απόφασή μου να σας αφήσω για πάντα
τόσο απόλυτα και αλύπητα ξεκάθαρη.
Λοιπόν, εις υγείαν.
Στον αγαπημένο μου Όγκι.
Θα ήταν ψέμα αν έλεγα ότι, κατά καιρούς, δεν είχα φαντασιωθεί κάτι σαν αυτό.
Ποια σύζυγος δεν θεωρεί εξαιρετική ιδέα
να κόβει αργά αργά τον άντρας της σε φέτες σαν γιγάντιο ζουμερό πεπόνι;
Σε ευχαριστώ, Όγκι, που τελειώνεις τη σχέση μας τόσο ομαλά
και που, για πρώτη φορά στη ζωή σου,
σχεδίασες και οργάνωσες κάτι μόνος σου.
Μάλλον έχουμε πολλούς λόγους για να γιορτάσουμε απόψε.
- Έχω κι εγώ κάτι να πω. - Δεν είναι ώρα να...
Είστε όλοι θεότρελοι.
Αυτός είναι τρελός, αυτή είναι τρελή, κι εσύ τρελός που με έφερες εδώ.
Τελειώσαμε. Αυτά.
Λοιπόν, αφού κάνουμε όλοι προπόσεις,
θα πω δυο λόγια.
Όγκι...
Συγγνώμη που έκανα ανέπαφο σεξ με τη γυναίκα σου την τελευταία σου νύχτα.
Δεν είχα πρόθεση να σε πληγώσω ή να χαλάσω τη βραδιά σου.
Δεν πειράζει. Ήταν λάθος, ήσουν μεθυσμένος.
Όχι, αυτό ακριβώς ήθελα να διευκρινίσω.
Ναι, θέλω να σου πω κάτι.
Μου φάνηκε σωστό.
Για μένα δεν ήταν λάθος.
Είμαι... Ήμουν πάντα ερωτευμένος μαζί σου.
Χριστέ μου.
Είμαι ερωτευμένος μαζί της εδώ και πάνω από μια δεκαετία.
Από την πρώτη στιγμή που την είδα.
Μέσα στα χρόνια, είχαμε φτάσει κοντά στο σημείο να πηδηχτούμε.
Όχι, δεν ισχύει.
Στην κηδεία του πατέρα μου.
Άσε μας! Ήταν απλώς μια αγκαλιά. Σε λυπήθηκα.
Και, φυσικά, η Σίλβι είναι η αιτία που δεν μπόρεσα να κάνω ποτέ σχέση.
Όχι ουσιαστική. Όλες οι άλλες ωχριούσαν μπροστά της.
Δεν σε θεωρώ τρελό που θέλεις να εξαφανιστείς από δω,
αλλά σε θεωρώ τρελό που αφήνεις τη γυναίκα σου.
Μια καταπληκτική, πανέμορφη γυναίκα.
Ελπίζω πως όταν φύγει ο Όγκι...
Χριστέ μου.
- Ριξ' του! Ναι! - Όγκι! Όχι!
- Το φαΐ! Μη! - Σταμάτα! Μη...
Άπιστε, που κλέβεις συζύγους...
- Όγκι! - Μακριά απ' τη γυναίκα μου!
- Θα σε σκοτώσω, παλιόμουτρο! - Άσ' τον!
Άσ' τον!
- Άσ' τον! - Όχι!
Φτάνει!
Μπαμπά; Τι τρέχει;
Γύρνα στο κρεβάτι, Άγκνες.
Τι κάνετε;
Είναι...
Παίζουμε ένα παιχνίδι, γλυκιά μου. Για πλάκα, έτσι;
Να παίξω κι εγώ;
Όχι, γλυκιά μου, πρέπει να κοιμηθείς. Έλα να σε πάω πάνω.
- Ώστε έχουν παιδί. - Είναι περίπλοκο.
Όχι, γλυκιά μου.
- Θα τη βάλω για ύπνο. - Όχι, μην το κάνεις.
- Πρέπει. - Μη.
Άγκνες, πήγαινε για ύπνο.
- Το σιχαίνομαι όταν το κάνεις. - Το ξέρω. Κι εγώ το ίδιο.
Αλλά μάλλον είναι ώρα να αφήσουμε τις αυταπάτες μας.
Θα την πάω πάνω.
- Είναι... - Ναι. Ρομπότ για στείρα ζευγάρια.
Δεν έχω ξαναδεί τόσο αληθοφανές.
Μάλλον πρέπει να φύγετε.
- Βεβαίως. Φυσικά. - Ναι.
Σίλβι; Ζήτησα από τον Όγκι να μου δώσει το εισιτήριό του.
Θέλω πραγματικά να πάω.
Είσαι νέα. Έχεις καιρό. Κάποτε θα το κάνουν όλοι.
Ναι.
Χρειαζόμαστε το οξυγόνο μας.
Άννι;
- Συγγνώμη για τον χαμό. - Κανένα πρόβλημα.
Και το φαγητό ήταν πραγματικά νόστιμο.
Δεν το έφτιαξα εγώ. Απλώς το σερβίρω. Ελεύθερη επαγγελματίας καμαριέρα.
Έχεις το τσιπάκι;
- Όχι, είναι πολύ ακριβό. - Ξέρω κάποιον που το κάνει πολύ φθηνά.
Αν δεν σε ενοχλούν οι διαφημίσεις.
Ορίστε.
Καλή Πρωτοχρονιά.
- Πες του να περάσει καλά εκεί πάνω. - Θα του το πω. Αν θυμάται πώς γίνεται.
Ήταν καλός φίλος. Πες του ότι λυπάμαι...
Θα του το πω. Αντίο, Νικ.
- Σίλβι, αν υπάρχει περίπτωση... - Αντίο.
Πηγαίνετε πάνω να ξαπλώσετε. Θα συμμαζέψω και θα φύγω.
Είναι παραμονή Πρωτοχρονιάς. Δεν είπες ότι είχες κάπου να πας;
Όχι, πουθενά.
Ο τελευταίος καύσωνας σκότωσε την οικογένειά μου και τους φίλους μου.
Ήμουν μασέζ στο Μπέρμπανκ.
Όταν υπήρχε το Μπέρμπανκ.
Λυπάμαι πολύ.
Πάντως είναι παράξενο.
Η ζωή σας μου φαίνεται πολύ καλή.
Ναι.
- Το φιλοδώρημά σου. - Είπατε να μην περιμένω...
Είναι ό,τι λιγότερο.
Ευχαριστώ.
Μάλλον πρέπει να πακετάρεις.
Μπορεί και όχι.
Πρέπει να πακετάρεις;
Μπορώ να πακετάρω τη φωνή σου;
Όχι.
Της τραγουδώ κάθε νύχτα, Όγκι.
Το ξέρω.
Ξέρω ότι είναι γελοίο.
Ξέρω ότι δεν μπορεί να με ακούσει.
Δεν είναι γελοίο.
Φεύγεις αύριο, αλλά η αλήθεια είναι πως έχεις φύγει εδώ και καιρό.
Και δεν σε κατηγορώ.
Ήμουν απάνθρωπη.
Καταλαβαίνω.
Θες την άγρια φύση.
Θες να δεις αστέρια.
Σίλβι.
- Δεν θέλω να φύγω. - Μη.
Μη μείνεις από ενοχές ή επειδή φοβάσαι.
Δεν είναι αυτό.
Δεν θέλω να...
μας εγκαταλείψω.
Ή αυτόν τον ελεεινό πλανήτη.
Σ' αγαπάω.
Κι εγώ σ' αγαπάω, Όγκι.
- Τι είναι αυτό; - Είναι μεσάνυχτα.
Έλα, πάμε. Πάμε.
Μέρος αυτού... Έλα να σου δείξω.
Καλή χρονιά, Όγκι.
Καλή χρονιά.
Ευτυχισμένο το 2069 στους φίλους μας στην περιοχή του Μπέι.
Αυτήν την ώρα, εισαγγελείς στο Διεθνές Ποινικό Δικαστήριο της Χάγης
ετοιμάζουν πρόσθετες ποινικές διώξεις εναντίον ατόμων και εταιρειών
που κατηγορούνται για οικοκτονία και άλλα εγκλήματα κατά της φύσης.
Το κλιματικό δικαστήριο
ανέφερε ότι ο προτεινόμενος οικονομικός διακανονισμός
για τις περιβαλλοντικές αποζημιώσεις
στους γηγενείς λαούς του νοτίου ημισφαιρίου
απορρίφθηκε από τους συνηγόρους του Παγκόσμιου Βορρά.
Όλα αυτά ενώ η τιμή του άνθρακα ανεβαίνει ξανά
σήμερα το πρωί στις διεθνείς αγορές
με πληθώρα συναλλαγών εμπορικών μονάδων και μεμονωμένων προσφορών.
ΓΕΙΑ ΣΟΥ ΑΝΝΑ
ΥΠΗΡΕΣΙΑ ΟΛΟΚΛΗΡΩΘΗΚΕ
ΠΡΟΣΘΕΤΟ ΦΙΛΟΔΩΡΗΜΑ ΑΡΝΗΣΗ
- Όγκαστ; - Ογκαστίν.
Εδώ λέει "άρρεν".
Δεν σας αφορά η ταυτότητα φύλου μου.
Δείγμα DNA;
Ορίστε.
ΕΠΩΝΥΜΟ - ΜΠΟΛΟ ΟΙΚΟΓΕΝΕΙΑΚΗ ΚΑΤΑΣΤΑΣΗ - ΕΓΓΑΜΟΣ
ΑΞΙΟΛΟΓΗΣΗ ΚΑΛΗ
ΤΑΥΤΙΣΗ ΔΕΙΓΜΑΤΟΣ
Εντάξει. Όλα καλά. Μπορείτε να περάσετε.
Υποτιτλισμός: Κώστας Φαρμάκης